विमानों के लिए आज भी बड़ा खतरा है जूता बम  
जूता बम आज भी विमानों के लिए बड़ा खतरा है और इसलिए सुरक्षा जांच के मद्देनजर अमेरिका के विमान यात्रियों के जूते उतरवाने की प्रक्रिया जारी रहेगी।
जूता बम आज भी विमानों के लिए बड़ा खतरा है और इसलिए सुरक्षा जांच के मद्देनजर अमेरिका के विमान यात्रियों के जूते उतरवाने की प्रक्रिया जारी रहेगी। अमेरिका की गृह सुरक्षा मंत्री जैनेट नेपोलिटानो ने यात्रा एवं पर्यटन उद्योग के एक सम्मेलन में गुरुवार को कहा कि उनका विभाग जूते की इस समस्या का तकनीकी समाधान खोज रहा है।  उन्होंने कहा, हम अब तक वहां नहीं पहुंचे हैं, इसलिए स्लीपर पहनिए। जेनेट ने कहा, यह एक तकनीकी समस्या है। अमेरिका में 11 सितंबर, 2001 को हुए हमलों के बाद विमान यात्रियों की सुरक्षा जांच में शामिल की गई बातों में जूतों की जांच को संभवत: बिल्कुल पंसद नहीं किया जाता।  इस उद्योग से जुड़े लोगों ने सभी पर एक नीति लागू करने को लेकर शिकायत दर्ज कराई है कि इस कारण लोग यात्रा के लिए हतोत्साहित हो रहे हैं और अरबों डॉलर के राजस्व का नुकसान हो रहा है।